b'\n_START_ARTICLE_\nMarianne Elstad Olsen\n_START_SECTION_\nMelodi Grand Prix\n_START_PARAGRAPH_\nOlsen ble oppdaget av Arne Bendiksen i 1984 og utga promotionsingelen \xc2\xabJeg gir meg aldri\xc2\xbb/\xc2\xabFuel to the Flame\xc2\xbb (AB Records AB 007) samme \xc3\xa5r. I 1995 kom hun p\xc3\xa5 tiendeplass i den norske finalen i Melodi Grand Prix med sangen \xc2\xabKan ikke du?\xc2\xbb. Olsen kom p\xc3\xa5 femteplass i den norske finalen i Melodi Grand Prix 1997 med sangen \xc2\xabMin egen Superstar\xc2\xbb.\n_START_SECTION_\nFarmen\n_START_PARAGRAPH_\nHun ble kjent etter \xc3\xa5 deltatt i den f\xc3\xb8rste runden av reality-tv-serien Farmen p\xc3\xa5 TV 2 i 2001. Samme \xc3\xa5r utga hun platen Come on, innen sjangeren countrypop med referanser til amerikanske artister som Shania Twain og Dixie Chicks. Uten \xc3\xa5 f\xc3\xa5 s\xc3\xa6rskilt presseomtale solgte den til gull, og endte med 22 000 eksemplarer solgte.\n_START_SECTION_\nPlateutgivelser\n_START_PARAGRAPH_\nOlsens oppf\xc3\xb8lger var Home to Louisiana i 2003, og i desember samme \xc3\xa5r ble On the Road Again utgitt \xe2\x80\x93 den f\xc3\xb8rste i en rekke hvor Olsen tolket kjente countryl\xc3\xa5ter. Hun sang duett med Rune Rudberg p\xc3\xa5 hans album Gone Country i 2004. Hun skriver mye av musikken sin selv og har ogs\xc3\xa5 skrevet sanger til andre artister som Lasse Stefanz, Bo G\xc3\xb6ran Svensson, Rune Rudberg og The Boots Band._NEWLINE_I september 2008 utga hun sitt fjerde album, Let Your Momma Go hvor hun har skrevet 12 av i alt 13 l\xc3\xa5ter. Kompet er spilt inn i Omnisound Studios i Nashville. Elstad Olsen selger en god del i Belgia, Frankrike og Canada.'